b"\n_START_ARTICLE_\nSalamandra cavern\xc3\xadcola italiana\n_START_SECTION_\nMorfologia\n_START_PARAGRAPH_\nAquest amfibi mesura entre 11 i 12 cm, i les femelles solen ser una mica m\xc3\xa9s grans que els mascles. T\xc3\xa9 el cap ample i gran, els ulls prominents, ja que utilitza la vista per ca\xc3\xa7ar les seves preses. El color de la seva pell va entre marr\xc3\xb3 clar i negre amb taques que poden ser vermelles, grogues, grises o verdes. Les seves potes tenen 5 dits palmats que l'ajuden a nedar i a pujar per les pedres._NEWLINE_Com la resta de membres de la seva fam\xc3\xadlia, els pletod\xc3\xb2ntids no tenen pulmons, ja que la seva respiraci\xc3\xb3 es realitza a trav\xc3\xa9s de la seva pell i d'una membrana mucosa oral._NEWLINE_A m\xc3\xa9s a m\xc3\xa9s, la seva mand\xc3\xadbula inferior \xc3\xa9s gaireb\xc3\xa9 imm\xc3\xb2bil, i quan s'alimenten nom\xc3\xa9s mouen la part superior.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nHabita nom\xc3\xa9s a les zones muntanyoses del nord i centre d'It\xc3\xa0lia, normalment on hi ha fissures a les roques on s'hi filtra l'aigua de la pluja. Sempre es troba en zones humides i llocs ombr\xc3\xadvols on les temperatures s\xc3\xb3n relativament baixes. No tolera les altes temperatures, i sol trobar-se entre els 60 i els 1.600 metres d'altitud.\n_START_SECTION_\nAmenaces\n_START_PARAGRAPH_\nLa principal amena\xc3\xa7a per l'esp\xc3\xa8cie \xc3\xa9s la p\xc3\xa8rdua del seu h\xc3\xa0bitat i la seva captura furtiva."